Instagram: Tug‘ilgan kunida onasini yig‘latgan Azoda, kasbini o‘zgartirgan Munisa Rizayeva, Shahzoda Muhammedova seriallarda nega ko‘rinmayapti?

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Ozodbek Nazarbekov boshchiligidagi madaniyat vazirligi jamoasi endilikda ish kunlari do‘ppida yuradi. Madaniyat vaziri boshqa tashkilotlarni ham ushbu milliy qadriyatni hayotga qaytarishga chaqirdi.
Ravshan Komilov jajji nevarasi bilan tushgan suratini sahifasiga joyladi.

Ziyoda muxlislariga yangi qo‘shig‘ini taqdim etish arafasida turibdi. Qo‘shiq “U meni deb” deya nomlanadi.
Xonanda Lolaning fikricha, ushbu bosh kiyimi O‘zbekiston madaniyat vazirligiga unchalik ma’qul kelmagan bo‘lardi.

Munisa Rizayeva o‘z bog‘chasida bolalarga vokal va ingliz tilidan dars bermoqda.
Rixsitilla Abdullayev kechki ovqatga onasi tomonidan tayyorlangan manti surati bilan bo‘lishdi.

Shahzoda Muhammedova hozirgi kunda ishlanayotgan seriallarda suratga tushmayotgani sababi haqida gapirdi. Uning aytishicha, bunga qizi Milananing hali kichkina ekani, serial syomkasi esa juda uzoq vaqt davom etishi sabab bo‘lmoqda.
Shahzoda sobiq ma’muri Davron Muqimovni tug‘ilgan kuni bilan tabrikladi.

Shahlo Zoirova Ziyodani yo‘lda uchratib qoldi hamda unga kelin salomda tushgan ko‘rpalardan birini sovg‘a qildi.
Aktrisa Bahora Arslonova ikkinchi marta ona bo‘ladi.

Bloger va vayner Azoda onasiga tug‘ilgan kuni munosabati bilan ajoyib syurpriz tayyorladi. “O‘zbekiston” mehmonxonasi tashqarisidagi katta ekranda Azodaning onasi suratlari namoyish etildi. Mehmonxona oldiga qizil gilam to‘shaldi. Restoranda esa Malika Ravshanova vaynerning onasiga atab “Bu mening onam” qo‘shig‘ini kuylab berdi.